यूपी 100 ने स्थापना के एक वर्ष पूरे होने पर वहां आने वाली शिकायतों व सूचनाओं के आंकड़े जारी करते हुए बताया कि कुल कॉल में 60 प्रतिशत सूचनाएं और शिकायतें ग्रामीण इलाकों से आती हैं। सबसे ज्यादा 46 प्रतिशत मामले आपसी विवाद और घरेलू हिंसा से जुड़े होते हैं। जबकि गंभीर अपराध से जुड़ी सूचनाएं और शिकायतें सिर्फ 16 प्रतिशत हैं। 10 जनवरी को यूपी 100 का पहला स्थापना दिवस था, जिस मौके पर ये जानकारी दी गई।